Minongonoko yo maketa ya xikalu xintsongo xa murimi?
Ku hlawula swifuwo leswi nga ta xavisiwa.
Loko u pulana ku xavisa swifuwo tivutisi swivutiso leswi landzelaka: Hikwalaho ka yini ndzi lava ku xavisa swifuwo swa mina sweswi?
Swifuwo swi lulamile ku yisiwa makete naswona swi nonile ku ringanela ku dlayiwa.
Swi na malembe laya ringaneleke leswaku swi nga xaviwa hi lava phamelaka swifuwo leswaku swi nyuhela ku endlela ku dlayiwa.
Swifuwo a swi na ntswalo ngopfu-ngopfu swa xisati leswi nga dyuhala no tlhela swi nga ha veleki.
A ka ha ri na furu yo ringanela epurasini ku phamela swifuwo.
Hlawula swifuwo leswi nga sivaka swinwana kutani u xavisa leswi saleke swi nga si dyuhala kumbe swi durha ku swi hlayisa?
Swihlawulekisi swo ava swi hlamuseriwa ku ya hi malembe, ku nyuhela, ku yevula, ku onhaka na rimbewu. U nga langutela nxavo wa kahle eka xifuwo lexi nga le ka xiyimo xa kahle xa rihanyo, hi ku tsakela mintlawa ya le xikarhi ka A na B, xi nga ondzangi kumbe ku nyuhela no tsheniwa. AB yi kuma mali ya le hansi naswona C yi kuma ya le hansi swinene.
Ku yevula i ndlela leyi ntsumbu wu nga xiswona no hlamusela mpimanyiso exikarhi ka nyama na rhambu. Xiyimo xo nyika minkutlunyo xi endliwa hi ku ringanyeta ku nyuhela ka xifuwo.
Ku nyuhela ka nyama ya homu, nyama ya nyimpfu, nyimpfu na nyama ya mbuti ku aviwa ku ya hi tikhodi ku sukela eka 0 ku fika eka 6.
Rimbewu ra xiharhi i ra nkoka ntsena eka nkuzi na mintsumbu ya tinyimpfu eka mintlawa ya vukhale eka AB, B na C.
Ringeta mpimo wa mafurha ehansi ka dzovo eka ndhawu ya xisuti exikarhi ka nyonga na rhambu ro hetelela.
Ntlawa: Ringanyeta vukhale bya homu hi ku langutisa meno ya yona.
Ntlawa wa A: ehansi ka lembe rin?